Diari Oficial de la Generalitat Valenciana


Sumari del DOGV 7101, del 02-09-2013 (2013/8576)

DECRET 114/2013, de 30 d'agost, del Consell, pel qual s'aprova el Pla Especial davant el Risc Radiològic de la Comunitat Valenciana.
------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/08/30/114**

### Versions

 29/03/2014 - Actualitat  Text inicial: 03/09/2013 - 28/03/2014 

### Dades del document

Número de DOGV
:   7101

Data del DOGV
:   02-09-2013

Secció del DOGV
:   I. DISPOSICIONS GENERALS

Número del document
:   2013/8576


Data del document
:   30-08-2013

Organisme emissor
:   Conselleria de Governació i Justícia

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria de Governació i Justícia
    * radioprotecció
    * protecció civil
    * legislació
    * radioactivitat
    * radiació ionitzant
    * programa d'actuació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisión 28.03.2014**

**Decret** **114/2013, de 30 d'agost, del Consell, pel qual s'aprova el Pla Especial davant el Risc Radiológic de la Comunitat Valenciana.******[1]****

[**(DOGV núm. 7101 de 02.09.2013)**](http://www.dogv.gva.es/datos/2013/09/02/pdf/2013_8576.pdf) **Ref. 008291/2013**

PREÀMBUL

 

El Reial Decret 1564/2010, de 19 de novembre, pel qual es va aprovar la Directriu Bàsica de Planificació de Protecció Civil davant del Risc Radiológic, establix els diferents nivells de planificació necessaris per a la consecució dels objectius de reduir el risc o mitigar les conseqüències dels accidents en el seu origen i evitar o, com a mínim, reduir en la mesura que es puga els efectes adversos de les radiacions ionitzants sobre la població i els béns. En este sentit, introduïx la responsabilitat de les comunitats autónomes d’elaboració dels plans especials corresponents enfront d’emergències radiológiques, com a part del nivell de resposta exterior establit per la directriu.

Per este motiu, la Conselleria de Governació i Justícia, a través de la Direcció General de Prevenció, Extinció d’Incendis i Emergències, ha procedit a l’elaboració d’este pla, que, tal com s’indica en l’article 24 de la Llei 13/2010, de 23 de novembre, de la Generalitat, de Protecció Civil i Gestió d’Emergències, correspon aprovar al Consell.

L’elaboració d’este pla, que s’incorpora com a annex d’este decret, s’emmarca dins de les competències de protecció civil que l’article 49.3.14 de l’Estatut d’Autonomia de la Comunitat Valenciana atribuïx a la Generalitat, així com al que establix la Llei 13/2010 esmentada.

El pla ha sigut elaborat seguint les pautes marcades en la Norma Bàsica de Protecció Civil, aprovada pel Reial Decret 407/1992, de 24 d’abril, la Directriu Bàsica de Planificació de Protecció Civil davant del Risc Radiológic, aprovada pel Reial Decret 1564/2010, de 19 de novembre, així com en la Llei 13/2010, de 23 de novembre, de la Generalitat.

El pla compta amb l’informe favorable de la Comissió de Protecció Civil de la Comunitat Valenciana i el de la Comissió de Seguretat Radiológica de la Comunitat Valenciana.

Per tot aixó, de conformitat amb el que establixen els articles 31 i 33 de la Llei 5/1983, de 30 de desembre, del Consell, després d’haver rebut informe de la Comissió de Protecció Civil de la Comunitat Valenciana amb data 16 d’abril de 2013, a proposta del conseller de Governació i Justícia, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 30 d’agost de 2013,

 

DECRETE

 

**Article únic. Aprovació del pla**

S’aprova el Pla Especial davant del Risc Radiológic de la Comunitat Valenciana, que s’incorpora com a annex d’este decret.

 

DISPOSICIONS ADDICIONALS

 

**Primera. Llenguatge no sexista**

Totes les denominacions contingudes en el pla especial que figura en l’annex d’este decret que s’efectuen en gènere masculí s’entendran fetes i s’utilitzaran indistintament en gènere masculí o femení segons el sexe de la persona que realitze les funcions descrites en el pla.

 

**Segona. No increment del gasto**

L’aprovació del pla especial no comporta la creació de noves línies pressupostàries, ni l’augment de les ja existents. Els gastos derivats de la implementació del pla seran atesos amb els mitjans personals i materials de les conselleries implicades en l’operativitat d’este.

 

DISPOSICIONS FINALS

 

**Primera. Habilitació normativa**

Es faculta el conseller competent en matèria de protecció civil per a realitzar les actuacions i dictar totes les disposicions que siguen necessàries per al desplegament i l’aplicació d’este decret.

 

**Segona. Entrada en vigor**

El Pla Especial davant del Risc Radiológic de la Comunitat Valenciana entrarà en vigor una vegada que haja sigut homologat per la Comissió Nacional de Protecció Civil i publicada la homologació en el Diari Oficial de la Comunitat Valenciana.

 

Valencia, 30 d’agost de 2013

 

El president de la Generalitat,

ALBERTO FABRA PART

 

El conseller de Governació i Justícia,

SERAFÍN CASTELLANO GÓMEZ 

 

 

ANNEX

 

Pla Especial davant del Risc Radiológic de la Comunitat Valenciana

 

[**(Veure document pdf)**](http://www.dogv.gva.es/auto/dogv/docvpub/rlgv/2013/D_2013_114_va_annex.pdf)

 

---

****[1]****La [**Correcció d'errades del Decret 114/2013**](http://www.dogv.gva.es/va/disposicio?sig=002680/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002680/2014), publicada en el DOGV núm. 7243 de 28.03.2014 (Ref. Base de dades 002680/2014) corregix errors únicament en la versió en castellà de l'esmentat decret.


Còpia Permalink ELI